
Ամփոփաթերթ

«ԱՊՐԱՆՔԻ ԾԱԳՄԱՆ ՀԱՎԱՍՏԱԳՐԻ ՏՐԱՄԱԴՐՄԱՆ, ՓՈՐՁԱՔՆՆՈՒԹՅԱՆ ԱՆՑԿԱՑՄԱՆ ԿԱՐԳԸ ՀԱՍՏԱՏԵԼՈՒ, ՓՈՐՁԱՔՆՆՈՒԹՅՈՒՆ ՄԱՐՄԻՆՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ԵՎ ՓՈՐՁԱԳԵՏՆԵՐԻ ՈՐԱԿԱՎՈՐՄԱՆ ՈՒ ՔՆՆՈՒԹՅԱՆ ԱՆՑԿԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ»
	1. Վարչապետի աշխատակազմի տեսչական մարմինների աշխատանքների համակարգման գրասենյակ
	08.09․2026թ.

	
	№ 02/48.56/30850-2026

	«Ապրանքի ծագման հավաստագրի տրամադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի N 1772-Ն որոշումն ուժը կորցրած ճանաչելու մասին» Կառավարության որոշման նախագծի (այսուհետև՝ Նախագիծ) վերաբերյալ հայտնում եմ հետևյալը.
1. Նախագծի 2-րդ կետով սահմանվել է, որ ապրանքների ծագման հավաստագիր տալու մասով լիազոր մարմին է ճանաչվում Հայաստանի Հանրապետության էկոնոմիկայի նախարարությունը։
Հատկանշական է, որ քննարկվող դրույթով առաջարկվող կարգավորումը հանդիսանում է օրենքի, այլ ոչ թե ենթաօրենսդրական իրավական ակտի կարգավորման առարկա։	
	



Ընդունվել է

	2. Հավելված 1-ի 1-ին կետի 5-րդ ենթակետի համաձայն՝ փորձագետը կարգով սահմանված որակավորման պահանջներին համապատասխանող ֆիզիկական անձն է, որն իրականացնում է ապրանքի ծագման փորձաքննություն, գնահատում է ներկայացված փաստաթղթերը և այլ ապացույցները, ինչպես նաև կազմում է փորձագիտական եզրակացություն (փորձաքննության ակտ)։	
Նկատի ունենալով, որ նշված դրույթում և Հավելված 1-ի այլ կետերում կիրառվել են տարբեր եզրույթներ միևնույն փաստաթղթի վերաբերյալ՝ առաջարկում եմ «փորձագիտական եզրակացություն» և «փորձաքննության ակտ» եզրույթները միասնականացնել և Նախագծում կիրառել մեկ միասնական եզրույթ:
	Ընդունվել է

	3. Հավելված 1-ի 1-ին կետի 8-րդ ենթակետով սահմանվել է «ապացույց» բառի բնորոշումը, ըստ որի՝ ապացույց է ցանկացած փաստաթուղթ, տեղեկատվություն, հաշվառում, տեխնիկական կամ արտադրական փաստաթուղթ, տվյալ կամ այլ նյութ, որի հիման վրա հնարավոր է գնահատել ապրանքի ծագման համապատասխանությունը կիրառելի կանոններին։ Նկատի ունենալով, որ նշված դրույթում արդեն իսկ կիրառվել է «ցանկացած փաստաթուղթ» եզրույթը, որը ներառում է նաև «տեխնիկական կամ արտադրական փաստաթուղթը»՝ առաջարկում եմ դրույթը խմբագրել՝ ավելորդ կրկնություններից խուսափելու նպատակով։
	Ընդունվել է

	4. Հավելված 1-ի 5-րդ կետի 3-րդ ենթակետի համաձայն՝ ապրանքի ծագման փորձաքննությունն անցկացվում է Հայաստանի Հանրապետության օրենսդրությամբ, Հայաստանի Հանրապետության միջազգային պայմանագրերով, համաձայնագրերով կամ կիրառելի ապրանքի ծագման կանոններով նախատեսված այլ դեպքերում։ Դրույթի իրավական որոշակիության սկզբունքի ապահովման նպատակով առաջարկում եմ նշված կետում հստակեցնել ապրանքի ծագման փորձաքննության բոլոր դեպքերը։
	Մասամբ է ընդունվել
[bookmark: _Hlk240535315]Դիտարկման հիման վրա Հավելված N 1-ի 5-րդ կետի 3-րդ ենթակետը հստակեցվել է՝ սահմանելով, որ փորձաքննությունն իրականացվում է Հայաստանի Հանրապետության օրենսդրությամբ, միջազգային պայմանագրերով, համաձայնագրերով կամ կիրառելի ծագման կանոններով ուղղակիորեն նախատեսված դեպքերում։ Միաժամանակ, բոլոր հնարավոր դեպքերի սպառիչ թվարկումը նպատակահարմար չէ՝ հաշվի առնելով ապրանքի ծագման նկատմամբ կիրառելի միջազգային և այլ իրավական կարգավորումների փոփոխականությունը։

	5. Հավելված 1-ի 6-րդ կետի համաձայն՝ արտադրության մշտական անվանացանկի համար կազմված փորձաքննության ակտը գործում է անժամկետ, եթե չեն փոփոխվել ապրանքի ծագման որոշման հիմքում ընկած հումքը, նյութերը, բաղադրիչները, արտադրական գործընթացը կամ ապրանքի ծագման որոշման վրա ազդող պայմանները։ Անհրաժեշտ է դրույթում հստակեցնել, թե որ սուբյեկտը, ինչ եղանակով և գործիքակազմով է ստուգելու ապրանքի ծագման որոշման հիմքում ընկած հումքը, նյութերը, բաղադրիչները, արտադրական գործընթացը կամ ապրանքի ծագման որոշման վրա ազդող պայմանները փոխված լինելու հանգամանքը։
	Ընդունվել է

	6. Հավելված 1-ի 9-րդ կետի 2-րդ ենթակետի համաձայն՝ դիմում-հայտարարագրին կից ներկայացվում են ապրանքի՝ Հայաստանի Հանրապետությունում արտադրված լինելու կամ բավարար վերամշակման ենթարկված լինելու հանգամանքը հիմնավորող փաստաթղթեր։	Հաշվի առնելով դրույթի անորոշ ձևակերպումը՝ առաջարկում եմ կետում հստակ սահմանել, թե կոնկրետ ինչ փաստաթղթեր է անհրաժեշտ դիմում-հայտարարագրին կից ներկայացնել՝ ապրանքի՝ Հայաստանի Հանրապետությունում արտադրված լինելու կամ բավարար վերամշակման ենթարկված լինելու հանգամանքը հիմնավորելու նպատակով։ Բացի այդ, նկատի ունենալով Հավելված 1-ի 9-րդ կետի 4-րդ ենթակետի կարգավորումը, ըստ որի՝ դիմում-հայտարարագրին կից անհրաժեշտ է ներկայացնել հաշիվ-ապրանքագիր կամ արտաքին տնտեսական գործունեության մեջ կիրառվող համարժեք փաստաթուղթ, ինչպես նաև հաշվի առնելով Հավելված 1-ի 9-րդ կետի 5-րդ ենթակետի ձևակերպումը, համաձայն որի՝ անհրաժեշտ է ներկայացնել հաշվապահական կամ այլ փաստաթղթեր, որոնց ներկայացումը հիմնավորված է ապրանքի ծագման որոշման չափանիշների ստուգման անհրաժեշտությամբ՝ առաջարկում եմ «համարժեք փաստաթուղթ» և «այլ փաստաթղթեր» ձևակերպումները փոխարինել առավել հստակ ձևակերպումներով՝ նկատի ունենալով, որ դրանք խիստ անորոշ և գնահատողական բնույթի են։
	Ընդունվել է

	7. Հավելված 1-ի 15-րդ կետի համաձայն՝ եթե դիմողը սույն հավելվածի 14-րդ կետով սահմանված ժամկետում չի ներկայացնում պահանջվող փաստաթղթերը կամ չի վերացնում նշված թերությունները, փորձաքննություն իրականացնող մարմինը դիմում-հայտարարագիրը թողնում է առանց քննության՝ առանց ապրանքի ծագման փորձաքննություն անցկացնելու։ Դիմում-հայտարարագիրն առանց քննության թողնելու մասին դիմողը ծանուցվում է 3 աշխատանքային օրվա ընթացքում։
Նկատի ունենալով, որ Հայաստանի Հանրապետության իրավական ակտերում առավել հաճախ կիրառվում է «դիմումը քննարկել» եզրույթը՝ առաջարկում եմ Հավելված 1-ի հիշյալ կետում «դիմում-հայտարարագիրը թողնում է առանց քննության» բառերը փոխարինել «դիմում-հայտարարագիրը չի քննարկում» բառերով, քանի որ «առանց քննության թողնելը» արտահայտությունն առավել կիրառելի է դատարանների կողմից գործերի քննության շրջանակներում։ Համապատասխանաբար առաջարկում եմ խմբագրել նաև տվյալ կետի 2-րդ նախադասությունը։
	Ընդունվել է

	9. Հավելված 1-ի 17-րդ կետի 1-ին ենթակետի համաձայն՝ փորձաքննության իրականացման ժամկետը կարող է երկարաձգվել մինչև 5 աշխատանքային օրով, եթե ապրանքի ծագման որոշման համար պահանջվում է իրականացնել հետևյալ լրացուցիչ գործողություններից որևէ մեկը՝ ստուգել օգտագործված հումքի, նյութերի կամ բաղադրիչների ծագումը՝ դրանց ձեռքբերումը, մատակարարումը կամ ծագումը հավաստող փաստաթղթերի ուսումնասիրության միջոցով։ Հաշվի առնելով, որ Հավելված 1-ի 9-րդ կետի 1-ին ենթակետով դիմում-հայտարարագրին կից ներկայացվող փաստաթղթերի կազմում արդեն իսկ ներառված են հումքի, նյութերի և բաղադրիչների ձեռքբերումը և ծագումը հավաստող փաստաթղթերը՝ կարծում եմ, որ դրանք քննարկվող կետի հիմքով ստուգելը չի կարող համարվել լրացուցիչ գործողություն, ինչը հաշվի առնելով՝ առաջարկում եմ քննարկվող դրույթը հանել։ Միևնույն ժամանակ, նկատի ունենալով, որ Հավելված 1-ի 17-րդ կետով սահմանվել է մի շարք փաստաթղթերի ուսումնասիրության վերաբերյալ կարգավորում՝ որպես լրացուցիչ գործողություն ապրանքի ծագման վերաբերյալ որոշման կայացման նպատակով, առաջարկում եմ լրացուցիչ քննարկման առարկա դարձնել այդ փաստաթղթերը դիմում-հայտարարագրին կից ներկայացվող փաստաթղթերի կազմում ներառելու և այլ փաստաթղթերի հետ միաժամանակ ուսումնասիրելու հարցը։ Ասվածի նպատակը դիմողից նախապես փաստաթղթերի ամբողջական փաթեթը պահանջելն ու փորձագետի կողմից անհարկի լրացուցիչ գործողություններ կատարելու անհրաժեշտությունը բացառելն է՝ փաստաթղթերի ուսումնասիրության և այդ հիմքով փորձաքննությունը 5 աշխատանքային օրով չերկարաձգելու առումով։
	Մասաբ է ընդունվել
Հավելված N 1-ի 17-րդ կետի 1-ին ենթակետը վերանայվել է։ Միաժամանակ, նպատակահարմար չի համարվել 17-րդ կետով նախատեսված լրացուցիչ ստուգումների համար անհրաժեշտ փաստաթղթերը ամբողջությամբ նախապես ներառել դիմում-հայտարարագրին կից ներկայացվող փաստաթղթերի սպառիչ ցանկում, քանի որ դրանց անհրաժեշտությունը կախված է յուրաքանչյուր կոնկրետ դեպքում ներկայացված փաստաթղթերի բովանդակությունից և ապրանքի ծագման որոշման համար կիրառելի չափանիշներից։ Հակառակ մոտեցումը կարող է հանգեցնել դիմողից տվյալ ապրանքի ծագման որոշման համար անհրաժեշտ չլինող փաստաթղթերի անհարկի պահանջմանը։ Ուստի պահպանվել է անհրաժեշտության դեպքում լրացուցիչ ստուգումներ իրականացնելու և համապատասխան փաստաթղթեր ուսումնասիրելու հնարավորությունը։

	10. Հավելված 1-ի 18-րդ կետի համաձայն՝ փորձաքննության իրականացման ժամկետի երկարաձգման մասին դիմողը ծանուցվում է մինչև սույն հավելվածի 16-րդ կետով սահմանված ժամկետի լրանալը։ Ծանուցմամբ նշվում են երկարաձգման կոնկրետ պատճառը, իրականացվելիք լրացուցիչ գործողությունը, լրացուցիչ ուսումնասիրության առարկան և փորձաքննության իրականացման վերջնական ժամկետը։	 Առաջարկում եմ դրույթում հստակեցնել փորձաքննության իրականացման առավելագույն ժամկետը։
	Չի ընդունվել
Հավելված N 1-ի 16-րդ և 17-րդ կետերով արդեն իսկ հստակ սահմանված են փորձաքննության իրականացման հիմնական ժամկետը՝ 3 աշխատանքային օր, և լրացուցիչ գործողությունների իրականացման անհրաժեշտության դեպքում դրա երկարաձգման առավելագույն ժամկետը՝ մինչև 5 աշխատանքային օր։ Հետևաբար, փորձաքննության իրականացման ընդհանուր առավելագույն ժամկետը որոշակիորեն բխում է նշված դրույթների համակցությունից և չի կարող գերազանցել 8 աշխատանքային օրը։ 

	11. Հավելված 1-ի 24-րդ կետի 4-րդ ենթակետի համաձայն՝ փորձաքննության ընթացքում գնահատվում են ապրանքի ծագման որոշման համար նշանակություն ունեցող այլ պայմաններ։ Առաջարկում եմ դրույթում հստակեցնել փորձաքննության ընթացքում գնահատվող բոլոր պայմանները։
	Մասամբ է ընդունվել
 Դիտարկման հիման վրա Հավելված N 1-ի 24-րդ կետի 4-րդ ենթակետը հստակեցվել է՝ սահմանելով, որ փորձաքննության ընթացքում գնահատվում են կիրառելի ծագման կանոններով սահմանված՝ ապրանքի ծագման որոշման համար նշանակություն ունեցող այլ պայմանները։ Միաժամանակ, ապրանքի ծագման որոշման պայմանների սպառիչ թվարկումը նպատակահարմար չի համարվել, քանի որ դրանք կարող են տարբեր լինել՝ կախված ապրանքի նկատմամբ կիրառելի ծագման կանոններից։

	12. Հավելված 1-ի 25-րդ կետի համաձայն՝ փորձաքննության ակտը տրամադրվում է դիմողին փորձաքննության ավարտից հետո՝ հավելվածի 16-րդ կետով սահմանված ժամկետի, իսկ սույն հավելվածի 17-րդ կետով նախատեսված ժամկետի երկարաձգման դեպքում՝ երկարաձգված ժամկետի ավարտից հետո 2 աշխատանքային օրվա ընթացքում։ Եթե Հավելված 1-ի համատեքստում դիմողի առարկությունը կարող է ազդեցություն ունենալ փորձաքննության ակտի բովանդակության վրա այն կազմելու գործընթացում՝ առաջարկում եմ լրացուցիչ քննարկման առարկա դարձնել փորձաքննության ակտի տրման առավել երկար (ողջամիտ) ժամկետ նախատեսելու հարցը՝ 2 աշխատանքային օրվա փոխարեն։
	Չի ընդունվել
 Հավելված N 1-ի 17-րդ կետով նախատեսված է փորձաքննության իրականացման ժամկետի երկարաձգման հնարավորություն, այդ թվում՝ լրացուցիչ ուսումնասիրություն կամ այլ գործողություն իրականացնելու անհրաժեշտության դեպքում։ Դիմողի կողմից ներկայացված առարկությունը, եթե դրա ուսումնասիրության արդյունքում անհրաժեշտ է իրականացնել լրացուցիչ գործողություններ, կարող է հաշվի առնվել փորձաքննության իրականացման ընթացքում և, անհրաժեշտության դեպքում, հիմք հանդիսանալ սույն հավելվածի 17-րդ կետով սահմանված կարգով փորձաքննության ժամկետի երկարաձգման համար։ Հետևաբար, փորձաքննության ավարտից հետո փորձաքննության ակտը տրամադրելու համար սահմանված 2 աշխատանքային օրվա ժամկետը լրացուցիչ երկարաձգելու անհրաժեշտություն չի առաջանում։

	13. Հավելված 1-ի 29-րդ կետի համաձայն՝ երկրորդ փորձաքննության արդյունքներով կազմվում է փորձաքննության ակտ, որը տրամադրվում է դիմողին երկրորդ փորձաքննության իրականացման վերաբերյալ դիմում-հայտարարագիրը ներկայացնելու օրվանից հետո 10 աշխատանքային օրվա ընթացքում։ Եթե երկրորդ փորձաքննության արդյունքը տարբերվում է նախնական փորձաքննության արդյունքից, ապրանքի ծագման վերաբերյալ վերջնական որոշումն ընդունվում է երկրորդ փորձաքննության արդյունքների հիման վրա։ Այսպիսով, անհրաժեշտ է պարզաբանել և Հավելված 1-ում հստակեցնել, թե ինչ մեխանիզմներով է պարզվելու, թե հատկապես որ փորձաքննության ակտն է իրավաչափ, իսկ որը՝ ոչ իրավաչափ, քանի որ զուտ երկրորդը լինելու հանգամանքը բավարար չէ փորձաքննության ակտը իրավաչափ գնահատելու համար։ 
	Ընդունվել է

	14. Հավելված 1-ի 35-րդ կետի 10-րդ ենթակետի համաձայն՝ ապրանքի ծագման փորձաքննությունն իրականացվում է շահերի բախումը կանխարգելելու և բացառելու սկզբունքների պահպանմամբ։ Առաջարկում եմ Հավելված 1-ում սահմանել «շահերի բախում» եզրույթի բնորոշումը Հավելված 1-ի համատեքստում՝ դրույթի իրավական որոշակիության սկզբունքն ապահովելու նպատակով։
	Ընդունվել է

	15. Հավելված 1-ի 39-րդ կետի 2-րդ ենթակետի համաձայն՝ ապրանքի ծագման հավաստագիր ստանալու նպատակով դիմողը լիազոր մարմին է ներկայացնելու ապրանքի ծագման փորձաքննության ակտը՝ կարգով նախատեսված դեպքերում, ապրանքի ծագումը հավաստող փաստաթղթերը և այլն։ Նկատի ունենալով, որ ապրանքի ծագումը հավաստող փաստաթղթերը դիմողը ներկայացնելու է փորձագետին՝ ապրանքի ծագման երկրի վերաբերյալ փորձաքննություն կատարելու և համապատասխան եզրահանգումներով փորձաքննության ակտ կազմելու համար՝ անհրաժեշտ է պարզաբանել, թե ինչ նկատառումներից ելնելով է դիմողից պահանջվում ներկայացնել ապրանքի ծագումը հավաստող փաստաթղթեր, եթե վերջինս կարգով սահմանված դեպքերում ներկայացնելու է փորձաքննության ակտ։
	Ընդունվել է

	16. Հավելված 1-ի 40-րդ կետի 2-րդ ենթակետի համաձայն՝ լիազոր մարմինը դիմում-հայտարարագրի և դրան կից ներկայացված փաստաթղթերի ուսումնասիրության արդյունքում դրանց անբավարարության, անհամապատասխանության կամ լրացուցիչ պարզաբանման անհրաժեշտության դեպքում դիմողից պահանջում է ապրանքի ծագման հավաստագրի տրամադրման համար անհրաժեշտ լրացուցիչ փաստաթղթեր կամ տեղեկություններ։ Դրույթի իրավական որոշակիության սկզբունքի ապահովման նպատակով առաջարկում եմ սպառիչ կերպով նախատեսել այն փաստաթղթերի կազմը, որը պարտավոր է ներկայացնել դիմողը՝ ապրանքի ծագման երկրի հավաստագիր ստանալու համար։
	Մասամբ է ընդունվել
 Փաստաթղթերի սպառիչ ցանկ նախատեսելը նպատակահարմար չի համարվել, քանի որ դրանց կազմը կարող է պայմանավորված լինել տվյալ ապրանքի նկատմամբ կիրառելի ծագման կանոններով և կոնկրետ գործի հանգամանքներով։

	17. Հավելված 1-ի 40-րդ կետի 4-րդ ենթակետի համաձայն՝ լիազոր մարմինը փորձաքննություն իրականացնող մարմնի կողմից ներկայացված փորձաքննության ակտի հիման վրա, ինչպես նաև կարգով նախատեսված այլ հանգամանքների հաշվառմամբ որոշում է ապրանքի ծագման հավաստագիրը տրամադրելու կամ դրա տրամադրումը մերժելու հարցը։ Նկատի ունենալով, որ Հավելված 1-ի կարգավորումների համատեքստում ապրանքի ծագման երկրի վերաբերյալ փաստը հավաստող փաստաթուղթը փորձագետի եզրակացությունն է (փորձաքննության ակտ)՝ անհրաժեշտ է դրույթը խմբագրել՝ բացառելով անորոշ ձևակերպումները և հայեցողական լիազորության վերապահումը։ 
	Ընդունվել է

	18. Հավելված 1-ի 42-րդ կետի համաձայն՝ Հայաստանի Հանրապետությունում ամբողջությամբ արտադրված ապրանքների համար ապրանքի ծագման հավաստագիրը տրամադրվում է առանց փորձաքննության իրականացման, եթե ներառվում են 41-րդ կետի 2-րդ և 3-րդ ենթակետերով սահմանված ապրանքները։ Անհրաժեշտ է պարզաբանել և հիմնավորել, թե ինչ եղանակով է պարզվելու ապրանքն ամբողջությամբ Հայաստանի Հանրապետությունում արտադրված լինելու հանգամանքը, եթե ոչ փորձաքննությամբ։
	Մասամբ է ընդունվել
Դիտարկման հիման վրա Հավելված N 1-ի 42-րդ կետը հստակեցվել է՝ սահմանելով, որ սույն հավելվածի 41-րդ կետի 2-րդ և 3-րդ ենթակետերով նախատեսված ապրանքների դեպքում ապրանքի ծագման փորձաքննությունն իրականացվում է ներկայացված փաստաթղթերի ուսումնասիրության հիման վրա՝ առանց տեղում ուսումնասիրության իրականացման։

	19. Հավելված 1-ի 71-րդ կետի համաձայն՝ ապրանքի ծագման հավաստագրի գործողության ժամկետը սահմանվում է ապրանքի արտահանման կամ ներմուծման նկատմամբ կիրառելի Հայաստանի Հանրապետության միջազգային պայմանագրերով, համաձայնագրերով կամ այլ համապատասխան միջազգային ակտերով։ Եթե նշված իրավական ակտերով սահմանված են ապրանքների ծագման երկրի հավաստագրի գործողության կոնկրետ ժամկետներ՝ առաջարկում եմ այդ ժամկետները սահմանել նաև Հավելված 1-ում՝ վերջինիս իրավական որոշակիության սկզբունքի ապահովման նպատակով։
	Չի ընդունվել
 Հավելված N 1-ի 71-րդ կետով արդեն իսկ սահմանված է, որ ապրանքի ծագման հավաստագրի գործողության ժամկետը որոշվում է տվյալ ապրանքի արտահանման կամ ներմուծման նկատմամբ կիրառելի Հայաստանի Հանրապետության միջազգային պայմանագրերով, համաձայնագրերով կամ այլ համապատասխան միջազգային ակտերով։ Հետևաբար, այդ ակտերով սահմանված ժամկետների կրկնակի ամրագրումը Հավելված N 1-ում անհրաժեշտ չէ։

	20. Նախագծի հավելված 2-ի (այսուհետև՝ Հավելված 2) 9-րդ կետի համաձայն՝ փորձաքննություն իրականացնող մարմինը պետք է ունենա կարգով սահմանված պահանջներին համապատասխանող փորձագետներ, ինչպես նաև համապատասխան մասնագիտական գիտելիքներ և փորձ ունեցող աշխատակիցներ կամ ներգրավված մասնագետներ։ Փորձագետների, աշխատակիցների կամ ներգրավված մասնագետների կազմում կամ նրանց իրավասությունների փոփոխության դեպքում փորձաքննություն իրականացնող մարմինը դրա մասին տեղեկացնում է լիազոր մարմնին՝ փոփոխությունը կատարելուց հետո 5 աշխատանքային օրվա ընթացքում։ Անհրաժեշտ է պարզաբանել՝ արդյո՞ք փորձաքննություն իրականացնող մարմինը գործում է լիազոր մարմնի ենթակայությամբ, երբ նրա փորձագետների կամ մասնագետների կամ վերջիններիս իրավասությունների փոփոխության դեպքում անհրաժեշտ է տեղեկացնել վերջինիս։ Եթե նույնիսկ խոսքը լիազոր մարմնի ենթակայությամբ գործող կառույցի մասին է, ապա ո՞րն է նման փոփոխությունների մասին լիազոր մարմնին տեղեկացնելու նպատակը։
	Չի ընդունվել
 Փորձաքննություն իրականացնող մարմնի՝ լիազոր մարմնին փորձագետների կազմի կամ նրանց իրավասությունների փոփոխության մասին տեղեկացնելու պահանջը չի ենթադրում փորձաքննություն իրականացնող մարմնի կազմակերպական կամ վարչական ենթակայություն լիազոր մարմնին։ Տեղեկացման պահանջը պայմանավորված է այն հանգամանքով, որ ապրանքի ծագման հավաստագիրը տրամադրվում է լիազոր մարմնի կողմից՝ փորձաքննություն իրականացնող մարմնի կողմից կազմված փորձաքննության ակտի հիման վրա։ Հետևաբար, լիազոր մարմինը պետք է հնարավորություն ունենա հավաստագրի տրամադրման նպատակով գնահատելու փորձաքննություն իրականացնող մարմնի՝ սահմանված պահանջներին համապատասխանությունը, այդ թվում՝ անհրաժեշտ որակավորում ունեցող փորձագետների առկայությունը։

	21. Հավելված 2-ի 9-րդ կետի 7-րդ ենթակետի համաձայն՝ փորձաքննություն իրականացնող մարմինը պետք է ունենա դիմողների կողմից ներկայացված բողոքների և առարկությունների ընդունման և քննության մեխանիզմներ՝ ապահովելով դրանց քննությունն այն անձի կողմից, որը չի մասնակցել վիճարկվող փորձաքննության իրականացմանը։ Թեև քննարկվող դրույթով նախատեսվել է սահմանել մեխանիզմներ դիմողների բողոքները քննարկելու համար, սակայն անհրաժեշտ է Հավելված 2-ով սահմանել կոնկրետ մեխանիզմներ բողոքի քննության և դրա հետևանքների վերաբերյալ։ Ուստի անհրաժեշտ է Հավելված 2-ը նշված մասով լրամշակել։ Միաժամանակ, Հավելված 2-ի 10-րդ կետով նախատեսվում է, որ փորձաքննություն իրականացնող մարմնի կողմից կարգով կամ փորձաքննություն իրականացնող գործունեությունը կարգավորող այլ իրավական ակտերով սահմանված պահանջների խախտման դեպքում լիազոր մարմինը ծանուցման ենթակա գործունեության իրականացման իրավունքը կասեցնում կամ դադարեցնում է «Գործունեության իրականացման ծանուցման մասին» օրենքով սահմանված հիմքերով և կարգով։ Միաժամանակ, Նախագծից հստակ չէ, թե որ մարմնի կողմից և ինչ ընթացակարգով է իրականացվելու փորձաքննություն իրականացնող մարմինների՝ Հավելված 2-ով սահմանված պարտադիր պահանջների պահպանման նկատմամբ վերահսկողությունը և արձանագրվելու համապատասխան պահանջների խախտման փաստը՝ հաշվի առնելով, որ նշված պահանջների պահպանման փաստացի ստուգումը կարող է ենթադրել տնտեսավարող սուբյեկտի գործունեության, փաստաթղթերի, կազմակերպական, մասնագիտական, տեխնիկական և այլ պարտադիր պահանջների պահպանման նկատմամբ վերահսկողական գործողությունների իրականացում։
	Ընդունվել է







Ընդունվել է
Դիտարկմամբ բարձրացված հարցի լուծման նպատակով Նախագծով հստակեցվել են ինչպես անհրաժեշտ տեղեկությունների և փաստաթղթերի ստացման աղբյուրը և ներկայացման պարտականությունը, այնպես էլ դրանց հիման վրա լիազոր մարմնի կողմից ուսումնասիրության իրականացման և խախտման հայտնաբերման դեպքում հետագա իրավական գործողությունների հիմքը։

	22. Հավելված 2-ի 14-րդ կետով սերտիֆիկացման մարմնի կողմից սահմանվող ու հրապարակվող պահանջների, ընթացակարգերի և միավորների վերաբերյալ սահմանված է հակիրճ ու անորոշ կարգավորում։ Ուստի այն ունի խմբագրման և հստակեցման կարիք, քանի որ փորձագետների որակավորման ու քննությունների անցկացման կարգը պետք է սահմանվի հենց Նախագծի Հավելված 2-ով, այլ ոչ թե թողնվի սերտիֆիկացման մարմնի հայեցողությանը կամ կարգավորմանը։
	Ընդունվել է

	23. Հավելված 2-ի 39-րդ կետի համաձայն՝ հանձնաժողովի անդամը չի կարող մասնակցել թեկնածուի գնահատմանը, եթե առկա է շահերի բախում կամ այլ հանգամանք, որը կարող է կասկածի տակ դնել նրա անաչառությունը։ Առաջարկում եմ Հավելված 2-ում սահմանել «շահերի բախում» եզրույթի բնորոշումը՝ նույն հավելվածի համատեքստում։ 
	Ընդունվել է

	24. Հավելված 2-ի 40-րդ կետի 4-րդ ենթակետի համաձայն՝ որակավորման արդյունքում թեկնածուն համարվում է համապատասխան որակավորում ստացած, եթե հավաքել է տվյալ որակավորման ոլորտի համար սահմանված ընդհանուր նվազագույն գնահատականը։ Նկատի ունենալով, որ Հավելված 2-ի 40-րդ կետի 1-ին և 2-րդ ենթակետերով արդեն իսկ սահմանվել է թեստավորման փուլը և բանավոր քննության համար սահմանված շեմը հաղթահարելու վերաբերյալ կարգավորում՝ կարծում եմ՝ քննարկվող ենթակետով նախատեսված կարգավորման անհրաժեշտությունը բացակայում է։
	Չի ընդունվել
Հավելված N 2-ի 40-րդ կետի 2-րդ և 3-րդ ենթակետերով սահմանված են համապատասխանաբար թեստավորման և բանավոր քննության փուլերը հաղթահարելու համար նախատեսված նվազագույն շեմերը, մինչդեռ 4-րդ ենթակետով սահմանվում է որակավորման գործընթացի արդյունքներով տվյալ որակավորման ոլորտի համար նախատեսված ընդհանուր նվազագույն գնահատականն ապահովելու պահանջը։ Հետևաբար, նշված դրույթները կարգավորում են որակավորման գործընթացի տարբեր գնահատման պայմաններ և միմյանց չեն կրկնում։

	25. Հավելված 2-ի 44-րդ կետով սահմանվել է որակավորման վկայականում նշվող նվազագույն տեղեկությունների կազմը, մինչդեռ անհրաժեշտ է սպառիչ կերպով սահմանել վկայականում նշվող տեղեկությունների կազմը։
	Ընդունվել է

	26. Հավելված 2-ի 47-րդ կետի 1-ին ենթակետի համաձայն՝ որակավորումը կարող է կասեցվել կամ դադարեցվել, եթե փորձագետը կորցրել է որակավորման համար անհրաժեշտ պահանջներից որևէ մեկը։ Առաջարկում եմ դրույթը ձևակերպել առավել հստակ՝ դրանում նշելով այն պահանջները, որոնց այլևս չի բավարարում որակավորված փորձագետը։
	Ընդունվել է

	27. Հավելված 2-ի 47-րդ կետի 6-րդ ենթակետի համաձայն՝ որակավորումը կարող է կասեցվել կամ դադարեցվել, եթե առկա են օրենքով կամ կարգով նախատեսված այլ հիմքեր։ Անհրաժեշտ է Նախագծում հստակեցնել կարգով նախատեսված կոնկրետ այն հիմքերը, որոնք փորձագետի որակավորման կասեցման կամ դադարեցման հիմք են հանդիսանալու։
	Ընդունվել է

	28.Նախագծի N 11 ձևի նախավերջին նախադասությամբ սահմանվել է, որ դիմողը տեղեկացված է այն մասին, որ որակավորման քննությունն անցկացվելու է Հայաստանի Հանրապետության էկոնոմիկայի նախարարությունում։ Կարծում եմ՝ Նախագծի N 11 ձևի կարգավորումը խնդրահարույց է, քանի որ Հավելված 2-ի 11-րդ կետի համաձայն՝ փորձագետի մասնագիտական որակավորումն իրականացվելու է հավատարմագրված անձանց սերտիֆիկացման մարմնի կողմից, ուստի ո՞րն է որակավորման քննությունը Էկոնոմիկայի նախարարությունում անցկացնելու նպատակը։
	Ընդունվել է

	2․ ՀՀ պետական եկամուտների կոմիտե
	08.09․2026թ․

	
	№ 01/3-2/53990-2026

	«Ապրանքի ծագման հավաստագրի տրամադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի N 1772-Ն որոշումը ուժը կորցրած ճանաչելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը.
Նախագծի 1-ին կետի 1-ին ենթակետով հաստատվող հավելվածի 64-68-րդ կետերով համապատասխան միջազգային համաձայնագրերը հիշատակելու փոխարեն, հետագայում իրավական ակտում փոփոխություններ չկատարելու նպատակով, առաջարկում ենք մեկ ընդհանուր կետով նախատեսել, որ առանձին երկրների հետ ազատ առևտրի համաձայնագրի շրջանակներում ապրանքների ծագման երկրի որոշման կանոններին համապատասխան` ապրանքի  ծագման հավաստագրերը տրամադրվում են նշված միջազգային համաձայնագրերով սահմանված կարգով:
	Ընդունվել է

	[bookmark: _Hlk117097139]3. ՀՀ արտաքին գործերի և միջազգային առևտրի նախարարություն
	08․09․2026թ.

	
	№ 1111/46362-26

	[bookmark: _Hlk194936596]ՀՀ արտաքին գործերի և միջազգային առևտրի  նախարարությունը,  ուսումնասիրելով «Ապրանքի ծագման հավաստագրի տրամադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի N 1772-Ն որոշումը ուժը կորցրած ճանաչելու մասին» ՀՀ կառավարության որոշման նախագիծը (այսուհետ՝ Նախագիծ), ներկայացնում է հետևյալ դիտարկումները.	
	Նախագծի տարբեր դրույթներում միաժամանակ օգտագործվում են «Հայաստանի Հանրապետության միջազգային պայմանագրեր», «համաձայնագրեր», «այլ համապատասխան միջազգային ակտեր», «կիրառելի միջազգային կանոններ» ձևակերպումները:	
	Իրավական որոշակիության ապահովման տեսանկյունից առաջարկվում է Նախագծում ապահովել միջազգային իրավական աղբյուրներին կատարվող հղումների միասնական կիրառումը և հստակ տարանջատել Հայաստանի Հանրապետության միջազգային պայմանագրերով սահմանված պահանջները, Եվրասիական տնտեսական միության իրավունքը կազմող ակտերով սահմանված պահանջները, տվյալ ապրանքի նկատմամբ կիրառելի այլ իրավական ակտերով սահմանված պահանջները:
Նախագծի 56-րդ կետով սահմանվում է, որ ապրանքի ծագման հավաստագիրը տրամադրվում է նաև «համապատասխան երկրի կողմից սահմանված պահանջներին համապատասխան, ինչը  իրավաչափ չէ, քանի որ դրանից կարող է հետևել, որ օտարերկրյա պետության ներպետական պահանջը ինքնին իրավական պարտադիր ուժ ունի ՀՀ լիազոր մարմնի համար։
Ուստի առաջարկվում է 56-րդ կետը վերախմբագրել և սահմանել. «...ինչպես նաև ներմուծող պետության պահանջներին՝ այնքանով, որքանով դրանց կիրառումը նախատեսված է Հայաստանի Հանրապետության միջազգային պայմանագրերով կամ տվյալ ապրանքի նկատմամբ կիրառելի առևտրային ռեժիմներով:»
Միաժամանակ Նախագծով նույն հիմքի՝ սահմանված ժամկետում անհրաժեշտ փաստաթղթերը կամ տեղեկությունները չներկայացնելու համար, նախատեսվում են տարբեր իրավական հետևանքներ․ 15-րդ կետով դիմում-հայտարարագիրը թողնվում է առանց քննության, մինչդեռ 30-րդ կետի 1-ին ենթակետով նույն հանգամանքը նախատեսված է որպես փորձաքննության ակտի տրամադրումը մերժելու հիմք։ 	
Ուստի անհրաժեշտ է հստակ տարանջատել նշված հիմքերի կիրառման դեպքերը՝ բացառելով նույն հանգամանքի համար տարբեր իրավական հետևանքների նախատեսումը։
	






Ընդունվել է









Ընդունվել է








Ընդունվել է




	4. ՀՀ մրցակցության և սպառողների շահերի պաշտպանության հանձնաժողով
	14․09․2026թ.

	
	№ ԳԳ/1242-2026

	«Ապրանքի ծագման հավաստագրի տրամադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի N 1772-Ն որոշումը ուժը կորցրած ճանաչելու մասին» Կառավարության որոշման նախագծի (այսուհետ նաև՝ Նախագիծ) վերաբերյալ հայտնում ենք հետևյալը․
1)	Նախագծի 4-րդ կետի համաձայն՝ Հայաստանի Հանրապետության իրավաբանական և անհատ ձեռնարկատեր հաշվառված անձանց կողմից արտադրած ապրանքների համար փորձաքննության մարմնի փորձագիտական եզրակացության տրամադրման վճարի չափը սահմանել` փորձաքննություն պահանջող ապրանքների յուրաքանչյուր խմբաքանակի տրամադրման համար ոչ ավել, քան 25000 դրամ` ներառյալ ավելացված արժեքի հարկը։
Սահմանադրության 11-րդ հոդվածի համաձայն` Հայաստանի Հանրապետության տնտեսական կարգի հիմքը սոցիալական շուկայական տնտեսությունն է, որը հիմնված է մասնավոր սեփականության, տնտեսական գործունեության ազատության, ազատ տնտեսական մրցակցության վրա և պետական քաղաքականության միջոցով ուղղված է ընդհանուր տնտեսական բարեկեցությանը և սոցիալական արդարությանը:
Սահմանադրության 59-րդ հոդվածի համաձայն` 
1.	Յուրաքանչյուր ոք ունի տնտեսական, ներառյալ ձեռնարկատիրական գործունեությամբ զբաղվելու իրավունք: Այս իրավունքի իրականացման պայմանները և կարգը սահմանվում են օրենքով:
2.	Մրցակցության սահմանափակումը, մենաշնորհի հնարավոր տեսակները և դրանց թույլատրելի չափերը կարող են սահմանվել միայն օրենքով՝ հանրային շահերի պաշտպանության նպատակով:
3.	Շուկայում մենաշնորհ կամ գերիշխող դիրքի չարաշահումը, անբարեխիղճ մրցակցությունը և հակամրցակցային համաձայնություններն արգելվում են:
Վերոգրյալի կապակցությամբ հարկ է նկատել, որ տնտեսական գործունեության ազատության և ազատ տնտեսական մրցակցության երաշխավորումը` որպես սահմանադրական կարգի հիմունք, ելակետային նշանակություն ունի Հայաստանի Հանրապետությունում տնտեսական հարաբերությունների կանոնակարգման համար: Տնտեսական գործունեության ազատությունը շուկայական տնտեսության հիմնարար սկզբունքն է և շուկայական տնտեսական հարաբերությունների ձևավորման ու զարգացման օբյեկտիվ նախադրյալը:
Հաշվի առնելով, որ Նախագծով ապրանքի ծագման փորձաքննությունն իրականացվելու է անկախ փորձաքննություն իրականացնող մարմինների կողմից, նպատակահարմար է լրացուցիչ քննարկել պետության կողմից տվյալ ծառայության գնի առավելագույն չափի սահմանման անհրաժեշտությունը և հիմնավորվածությունը։
	Միաժամանակ, եթե առավելագույն գնի սահմանման անհրաժեշտությունը պայմանավորված է ծառայություն մատուցող անձանց կողմից չհիմնավորված բարձր գին սահմանելու հնարավորության կանխմամբ, հարկ է նկատել, որ նման վարքագիծը, համապատասխան նախադրյալների առկայության դեպքում, կարող է գնահատվել «Տնտեսական մրցակցության և սպառողների շահերի պաշտպանության մասին» օրենքի շրջանակներում՝ Հանձնաժողովի կողմից, այդ թվում՝ գերիշխող դիրքի չարաշահման վերաբերյալ նախատեսված իրավական գործիքակազմի կիրառմամբ։
	Հաշվի առնելով վերոգրյալը՝ առաջարկում ենք վերանայել փորձագիտական եզրակացության տրամադրման ծառայության համար պետության կողմից առավելագույն գնի պարտադիր սահմանման անհրաժեշտությունը՝ հաշվի առնելով տվյալ շուկայի ազատականացման և անկախ ծառայություն մատուցող մարմինների միջև արդյունավետ մրցակցության ապահովման անհրաժեշտությունը։
	
2)	Նախագծի Հավելված 1-ի 61-րդ կետի համաձայն՝ Լիազոր մարմինը մերժում է ապրանքի ծագման հավաստագրի տրամադրումը, եթե՝
1)	ապրանքը չի համապատասխանում դրա նկատմամբ կիրառելի ծագման կանոններով սահմանված պահանջներին.
2)	ներկայացված փաստաթղթերի կամ տեղեկությունների իսկությունը կամ հավաստիությունը չի հաստատվել.
3)	դիմողը չի ապահովել սույն կարգով նախատեսված՝ ապրանքի, դրա արտադրության գործընթացի կամ արտադրության վայրի ուսումնասիրության, ստուգման կամ փորձաքննության իրականացումը, երբ այն անհրաժեշտ է ապրանքի ծագումը հաստատելու համար.
4)	չի վճարվել ապրանքի ծագման հավաստագրի տրամադրման համար սահմանված պետական տուրքը, եթե տվյալ դեպքում պետական տուրքի վճարումը պարտադիր է։
 Նախագծի Հավելված 1-ի 37-րդ և 39-րդ կետերի համաձայն՝ 
	37․ Ապրանքի ծագման հավաստագիրը տրամադրվում է ապրանքի ծագման փորձաքննության արդյունքում կազմված փորձաքննության ակտի հիման վրա, բացառությամբ սույն կարգով նախատեսված՝ առանց փորձաքննության հավաստագրի տրամադրման դեպքերի։
	39․ Ապրանքի ծագման հավաստագիր ստանալու համար դիմողը լիազոր մարմին է ներկայացնում դիմում-հայտարարագիր՝ համաձայն N 1 ձևի և կից հետևյալ փաստաթղթերը՝
1)	ապրանքի ծագման փորձաքննության ակտը՝ սույն կարգով նախատեսված դեպքերում.
2)	ապրանքի ծագումը հավաստող փաստաթղթերը.
3)	պետական տուրքի վճարումը հավաստող փաստաթուղթը՝ դրա վճարումը պարտադիր լինելու դեպքում.
4)	մշտական անվանացանկի համար նախատեսված դեպքերում՝ համապատասխան հայտարարագիրը՝ համաձայն N 10 ձևի։ 
Միևնույն ժամանակ, Նախագծի Հավելված 1-ի 30-րդ կետով սահմանվում են այն դեպքերը, երբ փորձաքննության ակտի տրամադրումը մերժվում է։
	Վերոգրյալ նորմերի համակարգային վերլուծությունից հետևում է, որ ապրանքի ծագման հավաստագիրը, որպես կանոն, տրամադրվում է ապրանքի ծագման փորձաքննության արդյունքում կազմված փորձաքննության ակտի հիման վրա։ Եթե փորձաքննության մարմինը, ուսումնասիրելով ներկայացված փաստաթղթերը և տեղեկությունները, հաստատում է ապրանքի ծագման համապատասխանությունը կիրառելի կանոններին, ապա այն դեպքերում, երբ ապրանքը չի համապատասխանում ծագման կանոններին կամ ներկայացված փաստաթղթերի/տեղեկությունների իսկությունը կամ հավաստիությունը չի հաստատվում, փորձաքննության մարմինը չպետք է տրամադրի փորձաքննության ակտ, քանի որ Նախագծի 30-րդ կետով այդպիսի դեպքերի համար նախատեսված է փորձաքննության ակտի տրամադրման մերժում։
Հաշվի առնելով վերոգրյալը՝ առաջարկում ենք հստակեցնել Լիազոր մարմնի կողմից Նախագծի Հավելված 1-ի 61-րդ կետի 1-3-րդ ենթակետերով նախատեսված ապրանքի ծագման հավաստագրի մերժման հիմքերը այն դեպքում, երբ դիմողը Լիազոր մարմին է ներկայացրել փորձաքննության ակտ։
	Միևնույն ժամանակ, առաջարկում ենք Նախագծի Հավելված 1-ի 61-րդ կետի 2-րդ ենթակետում «իսկությունը կամ հավաստիությունը» ձևակերպումը փոխարինել «ներկայացվել են կեղծ կամ ոչ հավաստի փաստաթղթեր կամ տեղեկություններ» ձևակերպմամբ»։
	





Չի ընդունվել
Նախագծով փորձաքննության իրականացման համար նախատեսված վճարի առավելագույն չափի սահմանումը պայմանավորված է ոչ թե փորձաքննություն իրականացնող մարմինների կողմից ծառայությունների գների ընդհանուր կարգավորմամբ, այլ ապրանքի ծագման վերաբերյալ փորձաքննության ծառայության համար դիմողների կողմից վճարվող գումարի կանխատեսելիության և ողջամիտ սահմաններում մատչելիության ապահովման անհրաժեշտությամբ։
Միաժամանակ, Նախագծով սահմանվող 20 000 դրամի չափը նախատեսվում է որպես վճարի առավելագույն սահմանաչափ, այլ ոչ թե որպես պարտադիր կամ միասնական սակագին։ Հետևաբար, փորձաքննություն իրականացնող մարմինները կարող են ծառայությունը մատուցել սահմանված առավելագույն չափից ցածր վճարով՝ հաշվի առնելով իրենց գործունեության կազմակերպման և ծառայության մատուցման ծախսերը, իսկ դիմողները հնարավորություն են ունենում օգտվելու տարբեր փորձաքննություն իրականացնող մարմինների ծառայություններից։
Հետևաբար, նշված կարգավորումը ինքնին չի սահմանափակում փորձաքննություն իրականացնող մարմինների միջև մրցակցությունը և չի բացառում ծառայության գնի վերաբերյալ մրցակցային պայմանների ձևավորումը։
Բացի այդ, ապրանքի ծագման վերաբերյալ փորձաքննությունը հանդիսանում է Նախագծով սահմանված միասնական կարգավորման շրջանակում իրականացվող մասնագիտացված ծառայություն, որի համար առավելագույն վճարի սահմանումը նպատակ ունի ապահովելու ծառայության արժեքի կանխատեսելիությունը և դիմողների համար անհամաչափ ֆինանսական բեռի առաջացման կանխարգելումը։










































Ընդունվել է

	5․ ՀՀ ֆինանսների նախարարություն
	15․09․2026թ․

	
	№ 01/2-1/24104-2026

	«Ապրանքի ծագման հավաստագրի տրա¬մադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի թիվ 1772-Ն որոշումը ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը։
1.	Նախագծով հաստատվող հավելված 1-ի 9-րդ կետի 6-րդ ենթակետով սահմանվում է, որ ապրանքի ծագման փորձաքննություն իրականացնելու նպատակով դիմողը փորձա-քննություն իրականացնող մարմին է ներկայացնում դիմում-հայտարարագիր և դրան կից, ի թիվս այլ փաստաթղթերի, նաև պետական տուրքի կամ օրենքով սահմանված վճարի վճա-րումը հավաստող փաստաթուղթ։
Այս կապակցությամբ, հայտնում ենք, որ Նախագծով պետական տուրքի գանձում («Պետական տուրքի մասին» օրենքով) նախատեսված է միայն ապրանքների ծագման հավաստագրի համար, իսկ փորձաքննություն իրականացնող մարմնի կողմից տրամադրվող փորձագիտական եզրակացության համար նախատեսված է միայն ապրանքների յուրաքանչյուր խմբաքանակի փորձաքննության իրականացման վճարի առավելագույն չափը (չի կարող գերազանցել 25000 դրամը՝ ներառյալ ավելացված արժեքի հարկը)։
Հաշվի առնելով վերոգրյալը՝ առաջարկում ենք Նախագծով հաստատվող հավելված 1-ի 9-րդ կետի 6-րդ ենթակետը հստակեցնել։ 
	



Ընդունվել է

	2.	Նախագծով հաստատվող հավելված 1-ի 41-րդ կետի 3-րդ ենթա¬կետով սահմանվում է, որ ՀՀ-ում արտադրված մի շարք ապրանքների համար ապրանքի ծագման հավաս-տագիր ստանալու նպատակով ներկայացվող դիմում-հայտարարագրին կից, ի թիվս այլ փաստաթղթերի անհրաժեշտ է ներկայացնել նաև տեղեկատվություն ներմուծողի վերա-բերյալ՝ նշելով երկիրը և անձի անվանումը։
Այս կապակցությամբ, հայտնում ենք, որ տվյալ դեպքում խոսքը վերաբերում է ՀՀ-ում արտադրված մի շարք ապրանքների համար ծագման հավաստագրի տրամադրմանը, հետևաբար պարզ չէ, թե ինչու պետք է ներկայացվի տեղեկատվություն ներմուծողի՝ երկրի և անձի անվանման վերաբերյալ տեղեկատվությունը։
Հաշվի առնելով վերոգրյալը՝ առաջարկում ենք Նախագծով հաստատվող հավելված 1-ի 41-րդ կետի 3-րդ ենթակետը հստակեցնել։ 
	Ընդունվել է

	3.	Նախագծում պետական տուրքի վճարումը հավաստող փաստաթղթին վերաբերող ձևակերպումները կիրառվում են տարբեր եզրույթներով։ Մի կետում կիրառվում է «պետական տուրքի անդորրագիր» եզրույթը, իսկ մեկ այլ կետում՝ «պետական տուրքի վճարումը հավաստող փաստաթուղթ» եզրույթը։
Այս կապակցությամբ, գտնում ենք, որ իրավական ակտում եզրույթների միասնականությունն ապահովելու նպատակով անհրաժեշտ է Նախագծում կիրառել կամ «պետական տուրքի վճարման անդորրագիր» կամ «պետական տուրքի վճարումը հավաստող փաստաթուղթ» եզրույթը։
Հաշվի առնելով ամբողջ վերոգրյալը՝ գտնում ենք, որ անհրաժեշտ է Նախագծում կատարել համապատասխան փոփոխություններ և հստակեցումներ։
	Ընդունվել է

	6․  ՀՀ արդարադատության նախարարություն
	15․09․2026թ․

	
	№ /27.1.2/47798-2026

	«Ապրանքի ծագման հավաստագրի տրամադրման, փորձաքննության անցկացման կարգը հաստատելու, փորձաքննություն իրականացնող մարմիններին ներկայացվող պահանջները և փորձագետների որակավորման ու քննության անցկացման կարգը սահմանելու և Հայաստանի Հանրապետության կառավարության 2010 թվականի դեկտեմբերի 30-ի N 1772-Ն որոշումը ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծով սահմանվող N 1 հավելվածի (այսուհետ՝ Հավելված) 1-ին կետի 7-րդ ենթակետի համաձայն՝ փորձագիտական եզրակացությունը (փորձաքննության ակտ)՝ փորձաքննության արդյունքներով կազմվող փաստաթուղթ է, որը պարունակում է իրականացված ուսումնասիրությունների նկարագրությունը, գնահատված ապացույցները, կիրառված ծագման կանոնները, հիմնավորումները և ապրանքի ծագման վերաբերյալ եզրահանգումը.
Վերոգրյալ կարգավորման մեջ կիրառվում է «փորձագիտական եզրակացություն (փորձաքննության ակտ)» ձևակերպումը, մինչդեռ հետագա դրույթներում հիմնականում օգտագործվում է «փորձաքննության ակտ» եզրույթը։ Ուստի, գտնում ենք, որ նպատակահարմար է ընտրել մեկ միասնական եզրույթ և այն կիրառել ամբողջ Հավելվածում՝ իրավական փաստաթղթի կարգավիճակի և իրավական հետևանքների վերաբերյալ տարընկալումներից խուսափելու նպատակով։
	





Ընդունվել է

	2․ Հավելվածի 6-րդ կետի համաձայն՝ արտադրության մշտական անվանացանկի համար կազմված փորձաքննության ակտը գործում է անժամկետ, եթե չեն փոփոխվել ապրանքի ծագման որոշման հիմքում ընկած հումքը, նյութերը, բաղադրիչները։
Այս կարգավորումը կարող է ռիսկեր առաջացնել այն դեպքերում, երբ արտադրողի կողմից ներկայացված տեղեկատվությունը հետագայում չի համապատասխանում փաստացի արտադրական գործընթացին կամ փոփոխվում են կիրառելի ծագման կանոնները, սակայն այդ փոփոխության մասին լիազոր մարմինը կամ փորձաքննության մարմինը ժամանակին տեղեկացված չէ։
Ուստի, գտնում ենք, որ անհրաժեշտ է նախատեսել, թե ինչ եղանակով և ինչ ժամկետներում պետք է արտադրողի կողմից ներկայացվի համապատասխան տեղեկատվությունը։
	Ընդունվել է

	3․ Հավելվածի 10-րդ կետի համաձայն՝ փորձաքննություն իրականացնող մարմինը դիմում-հայտարարագիրը ստանալու օրը գրանցում է այն և դիմողին տրամադրում կամ էլեկտրոնային եղանակով ուղարկում է դիմում-հայտարարագրի ընդունումը հավաստող տեղեկություն։
Այս առումով գտնում ենք, անհրաժեշտ է հստակեցնել, թե ինչ է իրենից ենթադրում «ընդունումը հավաստող տեղեկություն»-ը, եթե խոսքը հավաստող ստացականի մասին է, ապա դրա վերաբերյալ անհրաժեշտ է կատարել համապատասխան նշում։
	Ընդունվել է

	4․ Հավելվածի 18-րդ կետի համաձայն՝ փորձաքննության իրականացման ժամկետի երկարաձգման մասին դիմողը ծանուցվում է մինչև սույն հավելվածի 16-րդ կետով սահմանված ժամկետի լրանալը։ Ծանուցմամբ նշվում են երկարաձգման կոնկրետ պատճառը, իրականացվելիք լրացուցիչ գործողությունը, լրացուցիչ ուսումնասիրության առարկան և փորձաքննության իրականացման վերջնական ժամկետը։
Տվյալ դեպքում առաջարկում ենք հստակեցնել փորձաքննության իրականացման ժամկետի երկարաձգման մասին դիմողի ծանուցման եղանակը։
Նույն դիտարկումը վերաբերում է Հավելվածում առկա բոլոր նույնաբովանդակ կարգավորումներին։
	Ընդունվել է

	5․ Հավելվածի 25-րդ կետի համաձայն՝ փորձաքննության ակտը տրամադրվում է դիմողին փորձաքննության ավարտից հետո՝ սույն հավելվածի 16-րդ կետով սահմանված ժամկետի, իսկ սույն հավելվածի 17-րդ կետով նախատեսված ժամկետի երկարաձգման դեպքում՝ երկարաձգված ժամկետի ավարտից հետո 2 աշխատանքային օրվա ընթացքում։
Իսկ Հավելվածի 26-րդ կետի համաձայն՝ Դիմողը բացասական փորձաքննության ակտի դեպքում իրավունք ունի պահանջելու երկրորդ փորձաքննության իրականացում՝ նախնական փորձաքննությունն իրականացրած մարմնի այլ փորձագետի կամ այլ անկախ փորձաքննություն իրականացնող մարմնի կողմից։
Մինչդեռ Հավելվածի 30-րդ կետի համաձայն՝ փորձաքննության ակտի տրամադրումը մերժվում է, /․․․/։
Իսկ Հավելվածի 34-րդ կետի համաձայն՝ եթե փորձաքննության արդյունքներով պարզվում է, որ ապրանքը չի համապատասխանում ապրանքի ծագման երկրի որոշման համար սահմանված պահանջներին, փորձաքննության ակտի մեջ նշվում են մերժման հիմքերը։
Վերոգրյալի բովանդակային ուսումնասիրման արդյունքում պարզ է դառնում, որ Հավելվածի 30-րդ կետով սահմանվում է, որ «փորձաքննության ակտի տրամադրումը մերժվում է», մինչդեռ Հավելվածի 25-րդ, 26-րդ և 34-րդ կետերի համակցված կարգավորումից հետևում է, որ փորձաքննության ավարտին կազմվում է փորձաքննության ակտ, այդ թվում՝ բացասական արդյունքի դեպքում։ Մասնավորապես, Հավելվածի 26-րդ կետը նախատեսում է բացասական փորձաքննության ակտի դեպքում երկրորդ փորձաքննություն պահանջելու իրավունքը, իսկ 34-րդ կետը ուղղակիորեն նախատեսում է այն դեպքը, երբ փորձաքննության արդյունքներով ապրանքը չի համապատասխանում ծագման որոշման պահանջներին, և այդ դեպքում փորձաքննության ակտում նշվում են մերժման հիմքերը։ Հետևաբար, Հավելվածի 30-րդ կետում կիրառված «փորձաքննության ակտի տրամադրումը մերժվում է» ձևակերպումը կարող է հանգեցնել իրավական անորոշության՝ պարզ չլինելով՝ տվյալ դեպքում պետք է կազմվի և տրամադրվի բացասական փորձաքննության ակտ, թե ակտն ընդհանրապես չպետք է տրամադրվի։
Ամփոփելով վերոգրյալը, կարելի է փաստել, որ Հավելվածը վերը բարձրացված հարցերի համատեքստում խմբագրման կարիք ունի։
	Ընդունվել է

	6․ Հավելվածի 27-րդ կետի համաձայն՝ երկրորդ փորձաքննությունն իրականացվում է դիմողի գրավոր դիմում-հայտարարագրի հիման վրա, որը ներկայացվում է բացասական փորձաքննության ակտը ստանալու օրվանից հետո 10 աշխատանքային օրվա ընթացքում։
Վերոգրյալ կարգավորման առումով հարց է առաջանում, թե արդյոք երկրորդ փորձաքննությունն իրականացվում է դիմողի կողմից արդեն իսկ վճարված գումարի հաշվին, թե անհրաժեշտ է կատարել համապատասխան վճարում։ Այս հարցը պարզ չի դառնում ո՛չ Հավելվածի դրույթներից և ո՛չ էլ Նախագծին կից ներկայացված հիմնավորումից։
	Ընդունվել է

	7․ Հավելվածի 39-րդ կետը սահմանում է՝ ինչ փաստաթղթեր են ներկայացվում հավաստագիր ստանալու համար։ Միևնույն ժամանակ Հավելվածի 41-րդ կետը կրկին սահմանում է՝ ինչ փաստաթղթեր են ներկայացվում, ընդ որում արդեն մանրամասն։ Այսինքն ստացվում է, որ Հավելվածի 39-րդ և 41-րդ կետերն ունեն նույն առարկան։ Ուստի, գտնում ենք, որ վերոգրյալ կարգավորումներն ունեն խմբագրման կարիք, Հավելվածում անհիմն կրկնությունից խուսափելու նպատակով։
	Ընդունվել է

	8․ Հավելվածի 51-րդ կետում առկա «49-րդ» բառերն անհրաժեշտ է փոխարինել «50-րդ» բառերով։
	Ընդունվել է

	9․ Նախագծով սահմանվող N 2 հավելվածի (այսուհետ՝ Հավելված N 2) 5-րդ կետի համաձայն՝ փորձաքննություն իրականացնող մարմինը պարտավոր է ապահովել, որ փորձագետները պահպանեն անկախության, անաչառության և գաղտնիության պահանջները փորձաքննության բոլոր փուլերում։
Այս առումով նշենք, որ վերոգրյալ կարգավորմամբ հստակեցված չեն նշված պահանջների ապահովման կոնկրետ մեխանիզմները։
Մասնավորապես, պարզ չէ, թե ինչ միջոցներով և ընթացակարգով է փորձաքննություն իրականացնող մարմինը ապահովելու փորձագետի անկախությունն ու անաչառությունը, ինչպես են բացահայտվելու և կանխվելու շահերի բախման դեպքերը, ինչպես նաև ինչ միջոցներ են կիրառվելու գաղտնիության պահանջների խախտումը կանխելու համար։
Ուստի, գտնում ենք, որ վերոգրյալ կարգավորումն ունի հստակեցման կարիք բարձրացված հարցերի համատեքստում։
	Ընդունվել է

	10․ Հավելված N 2-ի 6-րդ կետի համաձայն՝ փորձաքննության մարմինը ապրանքի ծագման որոշման ժամանակ կարող է կիրառել հետևյալ մեթոդները/․․․/։
Վերոգրյալ կարգավորման մեջ կիրառվում է «կարող է կիրառել» ձևակերպումը։ Գտնում ենք, որ նշված ձևակերպումը լայն հայեցողություն է տալիս փորձաքննության մարմնին։ Միաժամանակ Հավելված N 2-ի 7-րդ կետում արդեն սահմանվում է ռիսկերի հիման վրա կիրառվող մոտեցում։ Ուստի, առաջարկում ենք լրացուցիչ հիմնավորել մեթոդների ընտրության հետ կապված հարցերը։
	Ընդունվել է

	11․ Հավելված N 2-ի 7-րդ կետի համաձայն՝ կիրառվող մեթոդները պետք է համաչափ լինեն ապրանքի բնույթին, արտադրական գործընթացի բարդությանը և ապրանքի ծագման որոշման հետ կապված հնարավոր ռիսկերին։/․․․/։
Իսկ Հավելված N 2-ի 8-րդ կետի համաձայն՝ ռիսկի մակարդակի որոշման ժամանակ հաշվի են առնվում ապրանքի ծագման որոշման բարդությունը, արտադրական գործընթացի առանձնահատկությունները, ներկայացված փաստաթղթերի և տեղեկությունների բնույթը և դրանց հավաստիության հետ կապված հանգամանքները։
Վերոգրյալ կարգավորումներից ստացվում է, որ Հավելված N 2-ի 7-րդ կետը սահմանում է՝ ցածր, միջին և բարձր ռիսկի դեպքում ինչ անել, իսկ Հավելված N 2-ի 8-րդ կետը՝ ինչ հաշվի առնել ռիսկի մակարդակը որոշելիս, սակայն չկա ռիսկի մակարդակը որոշելու հստակ մեխանիզմ։ Հստակ չէ, թե օրինակ՝ ով է որոշում ռիսկի մակարդակը, ինչ չափանիշներով։
Ուստի, անհրաժեշտ է խմբագրել վերոնշյալ կարգավորումը կամ ներկայացնել դրա վերաբերյալ լրացուցիչ հիմնավորումներ։
	Ընդունվել է

	12․ Հավելվածի 9-րդ կետի 1-ին ենթակետի համաձայն՝ փորձաքննություն իրականացնող մարմինը պետք է ունենա կազմակերպական կառուցվածք, որը հնարավորություն է տալիս ապահովելու փորձաքննության գործընթացի արդյունավետ և պատշաճ իրականացումը։
Տարընկալումներից խուսափելու նպատակով անհրաժեշտ է հստակեցնել և պարզաբանել, թե իրենից ինչ է ենթադրում կազմակերպական կառուցվածքը։
	Ընդունվել է

	13․ Հավելված N 2-ի 9-րդ կետի 2-րդ ենթակետի համաձայն՝ Փորձաքննություն իրականացնող մարմինը պետք է ունենա սույն կարգով սահմանված պահանջներին համապատասխանող փորձագետներ, ինչպես նաև համապատասխան մասնագիտական գիտելիքներ և փորձ ունեցող աշխատակիցներ կամ ներգրավված մասնագետներ։
Վերոգրյալի առումով նշենք, որ չի սահմանվում՝ ինչ է նշանակում «համապատասխան», և ինչ չափանիշներով է դա գնահատվելու։ Եթե փորձագետների համար սահմանվում է որակավորման համակարգ, ապա գտնում ենք, որ  պետք է տարբերակել՝ ով է փորձագետը, ով է մասնագետը և ինչ գործառույթ կարող է իրականացնել յուրաքանչյուրն։
	Ընդունվել է

	14․ Հավելված N 2-ի 9-րդ կետի 3-րդ և 8-րդ ենթակետերը փաստացի նույն կարգավորումն են՝ փորձաքննության արդյունքների գրանցման, պահպանման և հետագծելիության համակարգի մասին։ Ուստի, անհրաժեշտ է խմբագրել Հավելված N 2-ի 9-րդ կետը՝ ղեկավարվելով «Նորմատիվ իրավական ակտերի մասին» օրենքի 13-րդ հոդվածի 8-րդ մասով, որի համաձայն՝ նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները:
Նույն դիտարկումը վերաբերում է նաև Հավելված N 2-ի 31-րդ կետին, քանի որ նույնաբովանդակ կարգավորումներ են պարունակում նաև Հավելված N 2-ի 21-րդ և 29-րդ կետերը։
Միևնույն ժամանակ անհրաժեշտ է անդրադարձ կատարել Հավելված N 2-ի 9-րդ կետի 3-րդ ենթակետում առկա այն կարգավորմանը որի համաձայն՝ սույն կարգն ուժի մեջ մտնելուց 6 ամիս հետո փորձաքննության արդյունքների գրանցումը, պահպանումը և հետագծելիությունն իրականացվում են պարտադիր էլեկտրոնային եղանակով։
Վերոգրյալի առումով անհրաժեշտ է նշել, որ այն հանդիսանում է անցումային դրույթի առարկա և հարկ է նշել, որ Նախագծի հիմնական մասում արդեն իսկ վերջինիս վերաբերյալ առկա է համապատասխան կարգավորում։
	Ընդունվել է

	15. Հավելված N 2-ի 11-րդ կետում խոսվում է փորձագետի մասնագիտական որակավորման մասին, իսկ 15-16-րդ կետերում՝ մասնագետի մասին։ Արդյունքում հարց է առաջանում, խոսքը նույն անձի մասին է, թե տարբեր սուբյեկտների։ Եթե նույն անձի մասին է խոսքը, ապա ամբողջ նախագծում անհրաժեշտ է օգտագործել միասնական տերմին։
	Ընդունվել է

	16․ Հավելված N 2-ի 14-րդ կետի համաձայն՝ Որակավորման գործընթացն իրականացնող սերտիֆիկացման մարմինը նախապես սահմանում և հրապարակում է՝
1)	որակավորման ոլորտը և իրավասության շրջանակը. 
2)	թեկնածուին ներկայացվող կրթական պահանջները. 
3)	մասնագիտական աշխատանքային ստաժի պահանջները. 
4)	ներկայացվող փաստաթղթերի ցանկը. 
5)	թեստավորման և բանավոր քննության անցկացման կարգը. 
6)	գնահատման չափանիշները. 
7)	որակավորման համար անհրաժեշտ նվազագույն միավորները. 
8)	որակավորման վկայականի գործողության ժամկետը. 
9)	որակավորման վերահաստատման պահանջները։ 
Նշված կարգավորումների բովանդակային վերլուծությունից հետևում է, որ դրանցով սահմանվում են ոչ թե սերտիֆիկացման մարմնի ներքին կազմակերպական կամ տեխնիկական հարցեր, այլ որակավորման գործընթացին մասնակցող անորոշ թվով անձանց նկատմամբ կիրառելի պարտադիր պահանջներ և պայմաններ, որոնք ուղղակիորեն ազդում են անձանց՝ տվյալ մասնագիտական գործունեություն իրականացնելու հնարավորության վրա։
Հետևաբար, նշված հարցերի սահմանումը չի կարող թողնվել սերտիֆիկացման մարմնի հայեցողությանը՝ դրանք հետագայում ինքնուրույն սահմանելու և հրապարակելու։ «Նորմատիվ իրավական ակտերի մասին» օրենքի իմաստով նման դրույթներն իրենց բնույթով նորմատիվ կարգավորումներ են, քանի որ նախատեսում են անորոշ թվով անձանց համար պարտադիր վարքագծի կանոններ։ Միաժամանակ, նշված օրենքի համաձայն՝ ենթաօրենսդրական նորմատիվ իրավական ակտ կարող է ընդունվել միայն օրենքով համապատասխան լիազորության առկայության դեպքում, իսկ ենթաօրենսդրական նորմատիվ իրավական ակտում պետք է հստակ արտացոլված լինի դրա ընդունման իրավական հիմքը։
Ուստի, գտնում ենք, որ նշված պահանջները պետք է հստակ սահմանվեն հենց սույն նախագծով, իսկ սերտիֆիկացման մարմնին կարող է վերապահվել միայն դրանց կիրառումն ապահովող կազմակերպական և տեխնիկական հարցերի կարգավորումը։
	Ընդունվել է

	17․ Հավելված N 2-ի 18-րդ կետում առկա «որը» բառն անհրաժեշտ է փոխարինել «որոնք» բառով։
	Ընդունվել է

	18․ Հավելված N 2-ի 41-րդ կետի 1-ին ենթակետի համաձայն՝ որակավորման հանձնաժողովը որակավորման գործընթացի ավարտից հետո կազմում է եզրակացություն, որում նշվում են թեկնածուի տվյալները։
Վերոգրյալի առումով, նշենք, որ տարընկալումներից խուսափելու նպատակով անհրաժեշտ է հստակեցնել թե ինչ տվյալների մասին է խոսքը։
	Ընդունվել է

	19․ Հավելված N 2-ի 47-րդ կետի համաձայն՝ որակավորումը կարող է կասեցվել կամ դադարեցվել, եթե՝
1)	փորձագետը կորցրել է որակավորման համար անհրաժեշտ պահանջներից որևէ մեկը. 
2)	խախտել է մասնագիտական գործունեության սահմանված պահանջները. 
3)	ներկայացրել է կեղծ կամ ոչ հավաստի տեղեկություններ. 
4)	իրականացրել է փորձաքննություն իր իրավասության շրջանակից դուրս.
5)	խախտել է անկախության կամ անաչառության պահանջները.
6)	առկա են օրենքով կամ սույն կարգով նախատեսված այլ հիմքեր։
Վերոգրյալ կարգավորման առումով նշենք, որ հետագա տարընկալումներից և իրավական խնդիրներից խուսափելու նպատակով անհրաժեշտ է հստակ տարանջատել որակավորման կասեցման և դադարեցման հիմքերը։
	Ընդունվել է

	20․ Հավելված N 2-ի 49-51-րդ կետերը վերաբերում են մասնագետի որակավորման գնահատման արդյունքների բողոքարկմանը, սակայն դրա ընթացակարգի վերաբերյալ որևէ կարգավորում առկա չէ, ինչը կարող է հանգեցնել խնդիրների, ուստի առաջարկում ենք Հավելված N 2-ը խմբագրել, վերը բարձրացված հարցի համատեքստում։
	Ընդունվել է

	21․ Միաժամանակ նշենք, որ Նախագծի վերնագիրն անհրաժեշտ է համապատասխանեցնել «Մաքսային կարգավորման մասին» օրենքի 14-րդ հոդվածի 3-րդ մասին՝ հանելով «իրականացնող» բառը։
	Ընդունվել է

	Արդարադատության նախարարություն

	Առաջարկում ենք Նախագծով նախատեսել արտոնություններ այն իրավաբանական անձանց անձնակազմերի համար, որոնք Հավատարմագրման մասին օրենքի շրջանակում հավատարմագրման ազգային մարմնի կողմից արդեն իսկ ստացել են հավատարմագրում և իրականացնում են համապատասխանության գնահատման գործունեություն ԳՕՍՏ, ԻՍՕ/ԻԷԿ պահանջներին համապատասխան։ Մասնավորապես, առաջարկվում է նման իրավաբանական անձանց՝ համապատասխանության գնահատման գործունեության իրականացմանը ներգրավված անձնակազմին, ազատել լրացուցիչ որակավորում անցնելու պարտականությունից կամ նրանց նկատմամբ սահմանել որակավորման պարզեցված ընթացակարգ՝ հաշվի առնելով այն հանգամանքը, որ նշված կազմակերպությունները՝ այդ թվում մասնագիտական անձնակազմը, հավատարմագրման գործընթացի շրջանակում արդեն իսկ անցել են թե՛ փաստաթղթային և թե՛ տեղում գնահատման գործընթացներ, ինչպես նաև հավատարմագրում ստանալուց հետո փորձարկման լաբորատորիաները գտնվում են պարբերական գնահատման և մշտադիտարկման ներքո։ Միևնույն հիմնավորմամբ առաջարկում ենք նաև փորձաքննություն իրականացնող մարմիններին առաջադրվող պահանջների ստուգման մասով սահմանել բացառություն ՀԳՄ-ների համար, հաշվի առնելով հավատարմագրման գործընթացի շրջանակներում համանման պահանջները արդեն իսկ գնահատված լինելու հանգամանքները։
	Մասամբ է ընդունվել
Հաշվի առնելով, որ հավատարմագրման գործընթացի շրջանակում համապատասխանության գնահատման մարմնի՝ ապրանքի ծագման վերաբերյալ փորձաքննության իրականացմանը ներգրավված անձնակազմի մասնագիտական կարողությունները կարող են արդեն իսկ գնահատված լինել, Նախագծում նախատեսվել է համապատասխան կարգավորում, համաձայն որի՝ հավատարմագրման շրջանակում գնահատված մասնագիտական կարողությունները սույն կարգով որակավորման ընթացքում հաշվի են առնվում։
Միաժամանակ, հաշվի առնելով ապրանքի ծագման որոշման առանձնահատկությունները և համապատասխան ծագման կանոնների իմացության անհրաժեշտությունը՝ նշված անձանց համար պահպանվել է ապրանքի ծագման որոշման վերաբերյալ մասնագիտական գիտելիքների և կարողությունների ստուգման պահանջը։ Հետևաբար, առաջարկը մասնակիորեն ընդունվել է՝ նախատեսելով որակավորման գործընթացի պարզեցում, սակայն չսահմանելով որակավորումից ամբողջական ազատում։


	Միաժամանակ, Նախագծի 2-րդ հավելվածի 12-րդ կետի ուսումնաիսրությունից պարզ է դառնում, որ ցանկացած ֆիզիկական անձ, որը վերոնշյալ կարգի շրջանակում ստացել է փորձագետի որակավորում, կարող է իրականացնել ապրանքի ծագման վերաբերյալ փորձագիտական գործունեություն։ Մինչդեռ Նախագծի համաձայն փորձաքննության մարմինների դեպքում միայն որակավորված փորձագետի առկայությունը բավարար պայման չէ, քանի որ ներկայացված են մի շարք այլ պահանջները, որը առկա չէ ֆիզիկական անձ փորձագետների դեպքում։ Գտնում ենք, որ նման տարբերակված մոտեցումը կհանգեցնի անհավասար մրցակցային պայմանների փորձաքննություն իրականացնող ֆիզիկական և իրավաբանական անձանց միջև։ Ուստի առաջարկում ենք Նախագծով համանման պահանջներ սահմանել նաև ձեռնարկատիրական գործունեություն իրականացնող և որակավորում ունեցող ֆիզիկական անձանց համար, կամ Նախագծով սահմանափակել փորձաքննության մարմինների կազմից դուրս ֆիզիկական անձանց կողմից փորձաքննություն իրականացնելու իրավական հնարավորությունը։

	Ընդունվել է



